钦定古今图书集成/理学汇编/经籍典/第089卷 > 《答周弘正请释乾坤二系诏》梁·武帝
## 钦定古今图书集成/理学汇编/经籍典/第089卷 > 《答周弘正请释乾坤二系诏》梁·武帝

“设卦观象，事远文高，作《系》表言，辞深理奥，东鲁绝编
之思，西伯幽忧之作，事逾三古，人更七圣。自商瞿禀
承，子庸传授，篇简湮没，岁月辽远，田生表菑川之誉，
梁丘擅琅琊之学，代郡范生，山阳王氏，人藏荆山之
宝，各尽元言之趣，说或去取，意有详略，近缙绅之学，
咸有稽疑，随答所问，已具别解，知与张讥等三百一”
十二人，须释《乾坤文言》及《二系》，万几小暇，试当讨论。